section_heading: Proizvodnja i trgovina
paragraph_text: U igri postoje 32 tipa resursa koji zahtijevaju određeno terensko unaprijeđenje kako bi se mogli iskorištavati. Resursi omogućuju konstrukciju, odnosno njeno ubrzanje ili jednostavno pridonose sreći i zdravlju stanovnika. Trgovina dobrima moguća je samo ako su gradovi povezani. Kako bi se omogućila trgovina, mora postpjati neka vrsta poveznica među gradovima. U početku igre, ona je prilično jednostavna jer postoji samo mogućnost izgradnje cesta, no kasnije se razvijaju željeznička i prekooceanska trgovina.